Document ID: /roh_data/filtered/fineweb-2-filterrobots_roh.jsonl.gz/2835

Ils culms en la citad è il motto dal duo «DUS». Quai èn il grischunais Gino Carigiet ed il bernais David Friedl. Omadus han studegià a la scola auta d'art a Berna jazz e contemporary music. Durant il temp da studi han els sunà ed experimentà en differentas furmaziuns. Il 2016 èn els lura sa mess ensemen sco duo e fundà «DUS».
Musica experimentala per in e scadin
Cun la ghitarra da Friedl e la vusch da Carigiet experimenteschan «DUS» cun differents geners da musica. Dentant adina cun la finamira da crear in art che po plaschair a mintgin. La collavuraziun grischun-bernaisa è ina bella maschaida da chanzuns cun la vusch extraordinaria da Carigiet e cleras melodias acusticas da la ghitarra da Friedl.